als_Latn dik_Latn sag_Latn
Intel mund të miratojë teknologjinë e saj të karikimit wireless (pa fishë) në laptopë dhe telefona inteligjentë me procesor Intel në gjysmën e dytë të vitit 2013.
Përveç Intel-it, ka tashmë disa kompani telefonash dhe telekomunikacioni që janë në zhvillimin e teknologjisë të karikimit wireless. NTT Docomo me bazë në Japoni dhe Sharp prezantuan më parë telefona inteligjentë me funksionin e karikimit pa kabllo, që plotësonte të gjitha sdandardet, por çmimet e larta po krijojnë ende barriera ndaj konsumatorëve.
Fillimisht pritej që Samsung-u të krijonte një karikues wireless për celularët inteligjentë në qershor, por projekti u shty për në fund të 2012 ose të 2013, sepse performanca ende ka nevojë për disa përmirësime. Disa mbikqyrës të tregut presin që Samsung-u të lançojë një karikues pa kabllo me induksion magnetik për të mbushur hapësirat.
Zgjidhja e Intel-it për karikimin wireless përdor një Ultrabook si burim energjie me softuer dhe një transmetues për të karikuar një celular inteligjent pa kabllo. Sipas të dhënave nga Intel-i, zgjidhja do të përfshijë konsumin më të ulët të energjisë dhe nuk kërkon që telefoni të vihet në një pozicion të veçantë.
Burimet nga kompanitë e kompjuterëve gjithashtu theksojnë se platforma Intel Haswell nuk ka gjasa të adoptojë plotësisht teknologjinë e karikimit wireless dhe ideja pritet të shihet në vetëm disa modele në gjysmën e dytë të vitit 2013.
(Herë të lexuara: 164)
als_Latn als_Latn als_Latn als_Latn als_Latn als_Latn